એઇમ્સમાં એડ‌િમટ કરાવવાને લઇ મળતી ભલામણોથી ત્યાંના ડોક્ટરો પરેશાન છે. દર્દીઓના ઝડપથી ઇલાજ અને એડમિટ કરવા માટે રોજ બેથી ચાર હજાર ભલામણના લેટર મળે છે, તેનાથી પરેશાન થઇને એઇમ્સના રેસિડેન્ટ ડોક્ટરોએ દેશભરના સાંસદ અને ધારાસભ્યને અપીલ કરી છે કે તેઓ ભલામણ કરવાનું બંધ કરે. જો તેઓ ખરેખર દર્દીઓને મદદ કરવા ઇચ્છતા હોય તો પોતાના ક્ષેત્રમાં ઇલાજની કમીને લઇ વડા પ્રધાન અને સ્વાસ્થ્ય પ્રધાનને પત્ર લખે.